Prostitusjon

Prostitusjon er et juridiske begrep for det å utføre seksuelle handlinger eller omgang i bytte mot penger eller andre goder. En person som selger seksuelle tjenester i dag kalles som regel en sexarbeider eller prostituert.http://www.nrk.no/norge/sexarbeider-tapte-parole-kampen-1.11520429 Sexarbeider tapte parole-kampen, nrk.no. Besøkt 9. mars 2014

 Utøvere 
De aller fleste som selger sex, er kvinner som tilbyr sine tjenester til menn. Det finnes imidlertid mannlige prostituerte som selger seksuelle tjenester til begge kjønn. Noen er yngre menn (gutter) som selger sex til eldre menn. 

En del prostituerte hyres av en hallik som skaffer kunder og tilbyr vern mot vold utøvd av andre enn dem selv. I 1995 ble det forbudt å leie ut bolig eller rom til prostitusjon for å hindre etablering av massasjeinstitutter. I 2000 kom et forbud mot annonsering for seksuelle tjenester.Skilbrei, May-Len; Elden, John Christian: «hallik» i Store norske leksikon på snl.no. Hentet 30. oktober 2024 fra 

Det mangler statistikk for yngre gutter som selger sex til eldre menn. En NRK-dokumentar handler om dette. NRK Brennpunkt: «Menn er også horer», 2009  

Barneprostitusjon finnes i flere land. I Thailand har masseturismen skapt en utbredt barneprostitusjon, enda forbud var ment å avskrekke pedofile turister.Strengthening Thai laws to fight travellers who sexually abuse children, FN<ref>[https://www.fairplanet.org/editors-pick/despite-prohibition-child-prostitution-thrives-in-thailand/ På tross av forbud blomstrer barneprostitusjon i Thailand, Fair Planet]</ref>«Barneprostitusjon øker i Thailand», Verdens Gang</ref>

 Samfunnets forståelse av prostituerte og deres kunder 
Prostituerte er stigmatisert i de fleste samfunn og religioner. På 1500-tallet var prostitusjon forbudt i Norge, og «løse kvinner» ble utvist fra Bergen i 1539. For Bergenhus len var regelen at «løse kvinner» funnet skyldige i hor og ute av stand til å betale bøtene, fikk stå nakne i kirkedøren, skrifte og deretter forvises fra Bergenhus.Hilde Sandvik og Geir Atle Ersland: Norsk historie (s. 228), Samlaget, Oslo 2008, ISBN 978-82-521-5182-4

I samfunnsdebatten benyttes ofte ordene «hore» for den prostituerte, og «horekunde» for den som kjøper hennes tjenester. Begge ordene er negativt ladet og kan bidra til å gjøre debatten unyansert.Tove Smaadahl: «Slutt å bruke ordet «hore»» www.aftenposten.no 19.okt. 2011 Den danske avisen Politiken fulgte hverdagen på ett av Københavns store bordeller i 9 måneder 2012-13, hvor de impliserte ble intervjuet om livssituasjon, opplevelser og tabuer, og dermed selv fikk uttale seg om sine erfaringer.<ref>[https://web.archive.org/web/20140301011641/http://bordellet.politiken.dk/ Frauke Giebner: Bordellet – en arbejdsplads i Danmark,] Politiken, hentet fra Wayback Machine

 Prostitusjonstyper 
Prostitusjon foregår i dag i en mengde svært ulike situasjoner:
 Gateprostitusjon hvor den prostituerte oppsøkes av kunder på gaten
 Prostitusjon fra bordell er i mange land den eneste lovlige type prostitusjon. En kombinasjon av bordell og leilighetsprostitusjon finnes i land som Tyskland, Belgia og Nederland
 Bordeller, eller horehus, er institusjoner som tilbyr prostitusjon. De finnes ofte i horestrøkene i store byer
Eskortetjenester er når den prostituertes tjenester blir formidlet igjennom et eskortebyrå.

Mange prostituerte har rusmiddelavhengighet, og utfører derfor prostitusjon for å finansiere rusmiddelbruket sitt. Jo mer «høyklasse» prostitusjonen er, dess mer sannsynlig er det at den prostituerte utelukkende er motivert av penger. Luksusprostitusjon kan være svært økonomisk innbringende.

Prostitusjonsforskning avdekker de samme helseskader hos prostituerte som hos ofre for tortur og andre overgrep. Av 475 respondenter i en krysskulturell studie oppfylte to av tre prostituerte kriteriet for posttraumatisk stresslidelse. Det er påvist 40 ganger høyere dødelighet blant prostituerte enn blant befolkningen ellers.

I mange land jobber ulovlige innvandrere som prostituerte, ofte mot deres vilje og ofte fordi de ikke opplever at de har andre valg. De er ofte i dyp gjeld til bordellene de jobber for, som ofte trekker deres reiseutgifter og andre utgifter fra lønnen. Situasjonen deres er ofte slik at de aldri får muligheten til å tjene nok til å komme seg ut av gjelden, og må derfor fortsette som prostituert. Prostituerte som jobber mot sin vilje kalles «sex-slaver» eller trafficking-ofre.

Offentlig prostitusjon er prostitusjon som organisert eller kontrollert av myndighetene. Slike ordninger har eksistert i ulike former siden oldtiden. I moderne tid har begrunnelsen for slike ordninger i vestlige land ofte vært at det gjør det lettere å bekjempe kjønnssykdommer. I Norge fantes det offentlig prostitusjon frem til slutten av 1800-tallet, da ordningen ble avskaffet etter stor debatt; den offentlige prostitusjonen i Kristiania er skildret i romanen Albertine.

 Politisk perspektiv 
Mange land har organisasjoner som jobber for prostituerte sine rettigheter. De jobber mot kriminalisering av prostitusjon og diskriminering av prostituerte. Disse gruppene argumenterer for at prostitusjon bør bli ansett som et yrke på lik linje med konvensjonelle yrker. Andre grupperinger, ofte med religiøs bakgrunn, fokuserer på å tilby prostituerte en vei ut, uten å ta stilling til juridiske aspekter.

 Lovligheten av sex-salg 

Kontant betaling for seksuelle tjenester er lovlig i mange land. I de fleste land er det henimot umulig å delta lovlig i de fleste former for prostitusjon, fordi markedsføring, hallikvirksomhet, samt eie eller drift av eller arbeid i bordeller er ulovlig.

Selv om ikke salg av sex ikke i seg selv er ulovlig i mange land, kommer virksomheten i konflikt med andre lover, så lenge inntektene ikke innberettes til skattemyndigheter. Lover om arbeidsmiljø og arbeidervern kan anses brutt. 

Hvilke roller innenfor prostitusjon (prostituert, kunde, hallik) som er ulovlige, varierer fra land til land. Norge, Sverige og IslandFréttir / A new law makes purchase of sex illegal in Iceland  21.4.2009 JafnréttisstofaNews from Iceland: it is now criminalised to buy women in prostitution! European Policy Action Centre on Violence against Women   Iceland to ban sex purchases, strip clubs AFP March 18 2009Buying sex punishable in Iceland. NIKK June 3 2009     forbyr kjøp, men ikke salg. 

I noen muslimske land kan prostitusjon føre til dødsstraff, men prostituerte i Nederland kan være skattebetalere og fagorganiserte. Her er bordeller lovlige, men prostituerte må være minst 18 år, selv om den seksuelle lavalderen i landet er 16. Den juridiske situasjonen i Tyskland er nesten like liberal. I Nederland er det ulovlig å være hallik eller prostituert før man er 18, men å kjøpe tjenestene er ulovlig bare dersom kunden er under seksuell lavalder (16). 

I 1961 ble den såkalte «Grimme Lov» innført i Danmark, hvor det ble straffbart for homofile å dyrke sex med en partner som var under 21 år, hvis penger eller gaver var involvert. Loven ble håndhevet så strengt at selv en pakke sigaretter eller drosje hjem var straffbart,[http://www.information.dk/273829 Tilbage til den grimme lov, information.dk. Besøkt 27. august 2015| og endte med forfølgelse av uskyldige menn og homofile generelt.Sexarbejdere svigtes af dem, der burde tale deres sag, information.dk. Besøkt 27. august 2015 Den ble opphevet i 1965.Danske bøsser fik nok af Den Grimme Lov, videnskab.dk. Besøkt 27. august 2015  Senere undersøkelser (2011) i Danmark har vist at et flertall av befolkningen er for at sexkjøp skal være lovlig.Flertal siger ja til købesex, avisen.dk. Besøkt 27. august 2015Ja til købesex, ekstrabladet.dk. Besøkt 27. august 2015

I Norge er det forbudt å kjøpe seksuelle tjenester. 

Organisasjoner involvert i sex-slaveri eller eid av organiserte kriminelle, står høyt på politiets prioriteringsliste i mange land. Hallik-virksomhet er en seksualforbrytelse i nesten alle land.

I 1949 vedtok FN en konvensjon som slår fast at prostitusjon er menneskelig uverdig, og krever av alle undertegnede land at halliker og bordelleiere straffes, samt at spesialbehandling eller registrering av prostituerte opphører. Konvensjonen ble ratifisert av 89 land, med Tyskland, Nederland og USA som merkbare unntak.

 Barneprostitusjon 
Barneprostitusjon innebærer at barn tvinges til å yte seksuelle tjenester, enten av en hallik, personlig nød, av familie eller andre.

For barneprostitusjon gjelder de samme lovene for prostitusjon, i tillegg til de lovene som er relevant for seksuell omgang med barn. De stedene hvor prostitusjon er lovlig, har ofte en nedre aldersgrense som er høyere enn den seksuelle lavalderen.

Noen pedofile reiser til land hvor det er enklere å få tilgang til sex med barn. Mange vestlige land har vedtatt lover som gjør det straffbart for sine innbyggere å ha sex med mindreårige i andre land.

 Sex-turisme 
«Sex-turisme» er turisme som helt eller delvis har til formål å ha sex, som oftest med prostituerte. oftest er fattige land reisemålet, men land som Tyskland og Nederland med utbredt prostitusjon er et alternativ. Fattigdom er årsak til at noen - frivillig eller tvungent - ender i prostitusjon. De fleste land med utbredt sexturisme forsøker å få redusert eller fjernet den.

I Thailand finnes hoteller som tillater turisten å ta med seg prostituerte på rommet, mot at hotellet beregner seg høyere leie for rommet.Thailand-hotell sier ja til kjøpe-sex

 Medisinsk situasjon 
Fordi prostituerte har mange seksualpartnere, forbindes prostitusjon med spredning av seksuelt overførbare sykdommer, også aids.

Tiltak mot dette problemet inkluderer:
 Totalforbud mot prostitusjon.
 Et registreringssystem som krever kontroll og andre offentlige helsetiltak, i tillegg til bruk av kondom.
 Oppfordring til bruk av prevensjonsmidler.

Noen mener at de to første tiltakene er ineffektive. Å forby prostitusjon vil gjøre virksomheten skjult, og gjøre kontakt og overvåkning vanskeligere. Registrering av prostituerte hindrer de uregistrerte i å få hjelp.

 Prostitusjon i Norge 
Det er usikkert hvor mange prostituerte det finnes i Norge, og det er uenighet om tallene fra 2008 kan brukes eller ikke. Det har blitt vanligere å selge seksuelle tjenester gjennom internett, og antall gateprostituerte er redusert etter 2009. Stop-gruppe arbeider mot menneskehandel og har gjennomført flere aksjoner mot bordeller.

 Norske betegnelser innenfor prostitusjon 
Vanlige norske ord for en prostituert, er «skjøge», «ludder» og «hore». «Hore» (fra gammelengelsk hōra, med røtter i indoeuropeisk «kā» som betyr «lyst») er en nedlatende betegnelse på kvinnelige prostituerte og kvinner som tillegges promiskuøs adferd.

En som organiserer prostitusjonsvirksomhet, kalles «hallik». «Horekunde» er en person som kjøper seksuelle tjenester av prostituerte. I Norge og enkelte andre land er kjøp av seksuelle tjenester en kriminell handling for kjøperen, men ikke selgeren.

 Prostitusjon i dyreriket 
Blant sjimpanser er det vanlig at hunner parrer seg oftere med hanner de får mer kjøtt fra.«Wild Chimpanzees Exchange Meat for Sex on a Long-Term Basis» National Library of Medicine, USA (8. april 2009)

I et forsøk ble kapusineraper lært opp til å bruke penger som byttemiddel for ulike typer mat.  En ape brukte penger som betaling for sex.  Den prostituerte brukte pengene til å kjøpe en drue.«How scientists taught monkeys the concept of money. Not long after, the first prostitute monkey appeared» ZME Science (7. juli 2011)

Blant adéliepingviner ser det ut til at noen få prosent er prostituerte og parrer seg med andre hanner i tillegg til sin egen partner.  De tar steiner i betaling fra de andre hannene, til bruk for redebygging.«Pick up a penguin» BBC (26. februar 1998)

 Se også 
 Trafficking, menneskehandel
 Prostitusjon i antikkens Hellas
 Situasjonsbetinget seksuell atferd
 Bordell
 Hallik
 Pornografi
 Pornokrati
 Stripping
 Sugar-dating

 Referanser 

 Litteratur  
 Andrés Lekanger: Prostitusjon - Pro et contra'', Humanist forlag, 2016, ISBN 9788282821315

 Eksterne lenker 

 Rapport om vold mot prostituerte i Oslo, Norge 
 Pro Sentret – Oslo kommunes hjelpetiltak for kvinner og menn i prostitusjon
 Dagbladets Magasinet 21.08.2007 om hvorfor menn kjøper sex
 Norske rusprostituerte føler seg jaget
 Nettsted for PION – Prostituertes Interesseorganisasjon i Norge
 Forsker mener sexkjøpsloven fremmer menneskehandel 


Kategori:Lovbrudd